Club de Futbol Badalona

O **Club de Futbol Badalona** é o club de fútbol máis importante da cidade de Badalona na provincia de Barcelona, Cataluña. Foi fundado en 1903 e xoga no grupo III da Segunda División B Española.

## Historia 
O actual Club de Futbol Badalona fundouse o 15 de maio de 1903, co nome de **Football Bétulo Club** polo atleta e músico Francesc Viñas Bosch, como unha escisión do **Bétulo Sport** (dedicado ao ciclismo, que creara a súa sección o ano 1900). En 1908, o club inscríbese nos rexistros federativos co nome de FC Badalona. Primeiro vestiu un uniforme azul e vermello a rallas con pantalón azul e non foi ata 1913 que adoptou o azul escapulado.

O primeiro terreo de xogo foi a praza do Sol, no barrio de Casagemes. No ano 1906 trasladouse ao campo do barrio de Manresà, preto de Montgat. En 1933 produciuse a fusión co **Artiguense** que fai que o club opte por cambiar de nome, pasa a denominarse **Sport Club** e trasládase ao outro extremo da cidade ao barrio de Artigues. O 11 de outubro de 1936, pouco despois do inicio da Guerra Civil, inaugurouse o campo da avenida de Navarra cun partido entre o Sport Club e o FC Barcelona.

Nos primeiros anos da posguerra o club atravesou moitas dificultades económicas. No entanto, consegue manterse desde 1947 a 1952 en Segunda División.

En 1953 o club perdeu a categoría e permaneceu en Terceira ata o 1963, chegando á militar durante cinco tempadas consecutivas en Segunda División. A forte crise industrial de principios dos anos setenta afectou ao futbol badalonés que entrou nunha longa etapa de crise. As achegas externas ao club foron practicamente nulas e o club por relevancia co tecido socioeconómico da cidade, era o do baloncesto.

Este proceso de decadencia do club parecía condenalo á desaparición nas vésperas de celebrar o seu centenario, pero a fusión coa Unió de l'Esport Badaloní, un club novo e en auxe, propiciada por Fermín Casquete deu novamente ás á entidade escapulada que ao final da tempada 2003-2004 conseguía o ansiado ascenso á Segunda División B.

## Uniforme 
* **Uniforme titular**: Camiseta azul cunha barra escapulada branca, pantalón azul e medias azuis. Pequenos detalles amarelos en toda a indumentaria, en recordo ao *CF Badaloní*. 
* **Uniforme alternativo**: Camiseta azul claro cunha barra escapulada branca, pantalón azul claro e medias azul claro. 
* **Terceiro uniforme**: Camiseta marrón cunha barra escapulada laranxa, pantalón marrón e medias marróns.

## Estadio 
Camp del Centenari, fundado en 1936, con capacidade para 10.000 persoas. Dimensións 105x65 metros. Situado na Avenida de Navarra rexistrou ultimamente cheos históricos, chegando a facerse a onda por primeira vez na historia no partido que lle proclamou campión de 2ºB contra o L'Hospitalet.

Está prevista a construción dun novo estadio municipal proxectado polo arquitecto francés Dominique Perrault para ser construído no *Torrent de la Batllòria*, que estaba proxectado para a década de 1990, pero que se demorou por desacordos entre a entidade deportiva e o Concello de Badalona.

## Datos do club 
* **Tempadas en 1ª**: 0
* **Tempadas en 2ª**: 14
* **Tempadas en 2ªB**: 8 (Incluída a 2011/12)
* **Tempadas en 3ª**: 40
* **Tempadas en Rexional**: 18

## Xogadores 
### Cadro 2010/11 
* *Actualizado o 21 de setembro de 2010*.

## Adestradores 
### Cronoloxía de adestradores 
*  Calderé (2002/05)
*  Julià García (2005/06)
*  Francisco López (2006/08)
*  Miguel Álvarez (2008/09)
*  "Manolo" González (2009)
*  Bernardo Fuentes (2009)
*  Toni Llebaría (2010)
*  Manuel Márquez Roca (2010/)

## Palmarés 
### Torneos rexionais 
* **Torneig d´Històrics (4)**: 1987, 2003, 2004, 2008.
* **Campionato de Cataluña de Segunda Categoría (2)**: 1917-18, 1925-26.

### Torneos nacionais 
* **Segunda División B de España (1)**: 2005-06
* **Terceira División de España (6)**: 1932-33, 1945-46, 1956-47, 1960-61, 2002-03, 2003-04
* **Copa Real Federación Española de Fútbol (1)**: 2003-04

## Véxase tamén 
### Ligazóns externas 
* Sitio web oficial do club